ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร01660003227
สำนักงานเลขาธิการสภาผู้แทนราษฎรได้นำส่งเรื่องร้องเรียนกรณีผู้ร้อง ส.ส. กทม. ได้มีหนังสือคำร้อง ลงวันที่ ๑๙ ตุลาคม ๒๕๖๖ กราบเรียนประธานสภาผู้แทนราษฎร ขอให้แก้ไขปัญหาคนเร่ร่อนบริเวณทางเท้าใต้สะพานข้ามแยกลำสาลีและชุมชนแฟลตการเคหะคลองจั่น ถนนนวมินทร์ แขวงคลองจั่น เขตบางกะปิ กทม. โดยประชาชนเห็นว่าสร้างความไม่เป็นระเบียบเรียบร้อยต่อบ้านเมือง อาจเกิดอุบัติเหตุกับคนเร่ร่อนได้ รวมถึงมีพฤติกรรมข่มขู่รีดไถเงินจากประชาชน สร้างความหวาดกลัวให้กับผู้ที่สัญจรไปมา จึงประสงค์ให้แก้ไขปัญหาดังกล่าว  รายละเอียดตามเอกสารแนบ
//ทั้งนี้ ศูนย์ฯ ได้ประสานส่งรายละเอียดเพิ่มเติมตามเอกสารที่แนบทางไปรษณีย์อิเล็กทรอนิกส์     
bkd1555@gmail.com มาด้วยแล้ว
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata